Reeriaght Westphalen

She steat cliantagh lesh Kied Impiraght y Rank 'sy Ghermaan noa-emshiragh va Reeriaght Westphalen. Va'n reeriaght bunnit 'sy vlein 1807 as haink jerrey lhee 'sy vlein 1813. Ga dy nee steat neuchrogheydagh er pabyr v'ee, she Jérôme Bonaparte, braar lesh Napoléon, va'n reireyder. V'ee enmyssit ass Westfalen, agh she ennym meechiart v'ayn er-yn-oyr nagh row thalloo yn reeriaght cohassooagh rish thalloo yn ard. Er y chooid smoo, va'n ard coodaghey thalloo va enmyssit Ostfalen.

Ren Napoléon cur sheese er Westphalen y chied vunraght screeuee noa-emshiragh 'sy Ghermaan, gurneilys 'syn aght Frangagh, as aachummaghyn eirinagh. Ren y reeriaght seyrey ny serfee, cur cairyn corrym da chooilley pheiagh, as cairyn bing noi ny quaiyllyn. Ayns 1808 ren y reeriaght cur ny chied leighyn ayns bree hug cairyn corrym da ny h-Ewnyn, red chiarail clowan son aachummaghyn da ny steatyn Germaanagh elley.

Va'n çheer boght son y chooid smoo, agh ren Napoléon aggyrt keeshyn as eeckyn tromey as sidooryn co-screeuit. Cha daink agh kuse veg jeh ny sidooryn er ash lurg ren Napoléon ruegey yn Roosh ayns 1812. Va'n çheer banc-vrisht ayns 1812 as tra va Napoléon cooyllaghey noi ny Co-chaarjyn ayns 1813, va'n çheer barriaghtit as haink er y chooid smoo jeh ny thallooyn eck dy ve goit stiagh 'sy Phroosh. Ansherbee, hannee y chooid smoo jeh ny h-aachummaghyn ayns ynnyd.

Imraaghyn

Kianglaghyn magh

Ronney:Bunneeaghtyn 'syn Oarpey 'sy vlein 1807
Ronney:Jee-vunneeaghtyn 'syn Oarpey 'sy vlein 1813
Ronney:Cochiangle y Rhine ayns ny 1800yn
Ronney:Yn Ghermaan ayns ny 1810yn
Ronney:Steatyn Chochiangle y Rhine
Ronney:Eear-steatyn as eear-hallooyn Sachsen-Anhalt
Ronney:Eear-steatyn as eear-hallooyn Niedersachsen
Ronney:Eear-steatyn as eear-hallooyn Hessen
Ronney:Eear-steatyn as eear-hallooyn y Rhine Hwoaie-Westfalen
Ronney:Steatyn cliantagh ayns Caggaghyn Napoléon
Ronney:Steatyn as thallooyn bunnit 'sy vlein 1807
Ronney:Steatyn as thallooyn jee-vunnit 'sy vlein 1813
Ronney:Eear-vonarkaghtyn yn Oarpey